ปลัดพาณิชย์ โต้ ปู ปมจำนำข้าว ยุติธรรมหรือไม่ศาลตัดสินเอง
ปลัดพาณิชย์ โต้ ปู หลังเผยแพร่เอกสารประชุม นบข. ว่าไม่ต้องให้ความยุติธรรมในคดีจีทูจี และจำนำข้าว จนทำให้เกิดการเข้าใจผิด แจงข้อเท็จจริง ประธาน นบข. สั่งการให้เร่งตรวจสอบความรับผิดทางละเมิดให้เสร็จโดยเร็ว ส่วนประเด็นยุติธรรมเป็นเรื่องของศาล,เมื่อเวลา 10.30 น.วันที่ 9 ส.ค. 59 นางสาวชุติมา บุณยประภัศร ปลัดกระทรวงพาณิชย์ ได้แถลงข่าวชี้แจงกรณีมีการรายงานข่าวอ้างถึงเอกสารรายงานการประชุมลับของคณะกรรมการนโยบายและบริหารจัดการข้าว (นบข.) ที่มี พล.อ.ประยุทธ์ จันทร์โอชา นายกรัฐมนตรีเป็นประธาน ที่กล่าวถึงการทำหน้าที่ของคณะกรรมการสอบข้อเท็จจริงความรับผิดทางละเมิดในคดีการทุจริตโครงการรับจำนำข้าว ที่มีนายจิรชัย มูลทองโร่ย รองปลัดสำนักนายกรัฐมนตรี เป็นประธาน โดยประธาน นบข. ได้ให้ข้อสังเกตว่า ไม่ต้องพิจารณาประเด็นยุติธรรม และมีการนำไปเผยแพร่ทางสื่อต่างๆ เพื่อทำให้เกิดการเข้าใจผิด,ทั้งนี้ เนื้อหาสาระของเอกสารการประชุมที่มีการเผยแพร่เมื่อสัปดาห์ที่ผ่านมานั้น ระบุว่า ประธาน นบข.ให้ข้อสังเกตว่า หน้าที่ของคณะกรรมการฯ คือ ประเมินความเสียหายและนำส่งข้อมูลให้กรมบัญชีกลางพิจารณาตั้งเรื่อง ไม่ต้องพิจารณาประเด็นยุติธรรม แต่ต้องพยายามดำเนินการให้ทันกรอบเวลาการส่งฟ้อง มิฉะนั้น จะถือว่า เป็นความบกพร่องของ 3 หน่วยงาน ได้แก่ สำนักนายกรัฐมนตรี กระทรวงการคลัง และกระทรวงพาณิชย์,น.ส.ชุติมา กล่าวชี้แจงว่า กระทรวงพาณิชย์ ในฐานะฝ่ายเลขานุการ นบข. ขอชี้แจงข้อเท็จจริงว่า เอกสารดังกล่าวเป็นรายงานการประชุมตามปกติ และประชุมตั้งแต่วันที่ 18 พ.ค.58 สาระสำคัญของการประชุมในครั้งนั้น คือ การรายงานผลการดำเนินงานของคณะกรรมการสอบข้อเท็จจริงความรับผิดทางละเมิดกรณีจำนำข้าวและการขายข้าวแบบรัฐต่อรัฐ (จีทูจี) ซึ่งประธาน นบข.ได้เร่งรัดให้คณะกรรมการสอบข้อเท็จจริงฯ ดำเนินการให้แล้วเสร็จ เพื่อไม่ให้ขาดอายุความ,นอกจากนี้ ประธาน นบข.ยังได้ให้ข้อสังเกตว่า หน้าที่ของคณะกรรมการสอบข้อเท็จจริง คือ ประเมินความเสียหายและนำส่งข้อมูลให้กรมบัญชีกลางพิจารณาตั้งเรื่องฟ้องเรียกค่าเสียหายเท่านั้น และไม่มีหน้าที่พิจารณาประเด็นยุติธรรม เพราะเป็นหน้าที่ของศาล ไม่ใช่หน้าที่ของคณะกรรมการฯ ไม่ใช่หมายความว่า ไม่ต้องให้ความยุติธรรม เรื่องการให้ความยุติธรรมนั้น รัฐบาลให้อยู่แล้ว,มีการนำเอกสารไปเผยแพร่ เพื่อให้เกิดการเข้าใจผิด เพราะถ้าคนอ่านคร่าวๆ ก็เข้าใจผิดได้ จึงต้องออกมาชี้แจง เพราะการพิจารณาความรับผิดทางละเมิด เป็นการหาข้อเท็จจริงว่าเกิดความเสียหายขึ้นเท่าไร แต่ไม่ใช่หน้าที่ของคณะกรรมการฯ ที่จะต้องไปดูเรื่องความยุติธรรม โดยกระบวนการยุติธรรม เป็นหน้าที่ของศาล และมีกฎหมายที่ดูแลอยู่แล้ว ที่สำคัญ ผู้ถูกฟ้องร้อง มีสิทธิอุทธรณ์ต่อศาลปกครองสูงสุด และต่อสู้คดีได้เต็มที่ตามกระบวนการยุติธรรมอยู่แล้ว ดังนั้น ขอให้เชื่อมั่นในกระบวนการยุติธรรม น.ส.ชุติมา กล่าว,สำหรับประเด็นความยุติกรรม ยังมีอีกหลายขั้นตอน มิได้ยุติเพียงในชั้นของคณะกรรมการสอบข้อเท็จจริงฯ และคณะกรรมการพิจารณาความรับผิดทางแพ่งของกระทรวงการคลังเท่านั้น เพราะผู้ถูกกล่าวหาหรือผู้ถูกเรียกให้ชดใช้ความเสียหาย สามารถใช้สิทธิ์ฟ้องร้องต่อศาลปกครองได้ และในขั้นต่อไปยังสามารถใช้สิทธิอุทธรณ์ต่อศาลปกครองสูงสุดได้อีก ซึ่งผู้ถูกกล่าวหาหรือผู้ถูกเรียกให้ชดใช้ความเสียหายสามารถต่อสู้คดีได้อย่างเต็มที่ จึงเป็นไปไม่ได้ที่จะมีการสั่งให้ดำเนินการอย่างไม่ให้ความยุติธรรมตามที่เป็นข่าว,ผู้สื่อข่าวรายงานว่า เมื่อวันที่ 5 ส.ค.59 น.ส.ยิ่งลักษณ์ ชินวัตร อดีตนายกรัฐมนตรี ได้แถลงข่าวก่อนเข้าให้ปากคำกรณีที่ถูกกล่าวหาปล่อยปละละเลยให้เกิดการทุจริตในโครงการรับจำนำข้าว ต่อศาลฎีกาแผนกคดีอาญาของผู้ดำรงตำแหน่งทางการเมือง โดยระบุว่า พบเอกสารของ นบข. โดยประธาน นบข. ให้ข้อสังเกตว่าคณะกรรมการตรวจสอบข้อเท็จจริงความรับผิดทางละเมิดเร่งประเมินความเสียหายและส่งข้อมูลให้กรมบัญชีกลาง,โดยไม่ต้องพิจารณาประเด็นความยุติธรรม แต่ต้องดำเนินการตามกรอบเวลาส่งฟ้อง มิฉะนั้น จะถือเป็นความบกพร่องของ 3 หน่วยงาน ได้แก่ สำนักนายกรัฐมนตรี กระทรวงการคลัง และกระทรวงพาณิชย์ เพราะเป็นผู้รับผิดชอบ และจากนั้น ได้นำไปเผยแพร่ผ่านสื่อต่างๆ โดยเฉพาะสื่อโซเชียลมีเดีย ทั้งไลน์ และเฟซบุ๊ก โดยเฉพาะสื่อของคนเสื้อแดง จะมีการเผยแพร่และวิพากษ์วิจารณ์กันอย่างหนัก
ปลัดพาณิชย์ โต้ ปู หลังเผยแพร่เอกสารประชุม นบข. ว่าไม่ต้องให้ความยุติธรรมในคดีจีทูจี และจำนำข้าว  จนทำให้เกิดการเข้าใจผิด แจงข้อเท็จจริง ประธาน นบข. สั่งการให้เร่งตรวจสอบความรับผิดทางละเมิดให้เสร็จโดยเร็ว  
ชุติมา บุณยประภัศร,จำนำข้าวยุคยิ่งลักษณ์,ยิ่งลักษณ์ ชินวัตร,จำนำข้าว,จีทูจี,จำนำข้าวเจ๊ง,ข้าวจีทูจี,กระทรวงพาณิชย์,ข่าว,เศรษฐกิจ,ข่าวเศรษฐกิจ,ไทยรัฐ,ไทยรัฐออนไลน์